**\_\_\_\_*(ime javnega zdravstvenega zavoda)*\_\_\_\_\_\_\_\_, ki ga zastopa \_\_\_\_\_\_\_\_\_\_\_\_, ID št. za DDV: (v nadaljnjem besedilu: javni zavod)**

in

**\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_, ID številka za DDV: \_\_\_\_\_\_\_\_\_\_\_\_\_ (v nadaljnjem besedilu: sopogodbenik)**

sklepata naslednjo

**POGODBO O IZVAJANJU ZDRAVSTVENIH STORITEV Z NAMENOM ZAGOTOVITVE ZADOSTNIH ZMOGLJIVOSTI ZA PRAVOČASNO OBRAVNAVO PACIENTOV, OBOLELIH ZA COVID-19**

1. **člen**

(1) Namen sklenitve te pogodbe je izvedba zdravstvenih storitev, ki so neposredno povezane z obvladovanjem bolezni COVID-19 ter drugih zdravstvenih storitev, ki jih javni zavod potrebuje z namenom zagotavljanja zadostnih zmogljivosti za pravočasno obravnavo pacientov, obolelih za COVID-19.

(2) S to pogodbo se pogodbeni stranki dogovorita za:

1. izvajanje zdravstvenih storitev pri sopogodbeniku zaposlenih zdravstvenih delavcev z namenom zagotovitve zadostnih zmogljivosti za pravočasno obravnavo pacientov, obolelih za COVID-19;
2. plačilo za izvajanje storitev po tej pogodbi;
3. souporabo prostorov, zaščitnih sredstev, drobnega inventarja in drugih predmetov dela, ki so namenjeni za izvajanje storitev po tej pogodbi;
4. odgovornost za škodo, nastalo pri izvajanju storitev po tej pogodbi;
5. reševanje drugih vprašanj.
6. **člen**

Pogodbeni stranki ugotavljata, da:

* je bila z Odlokom o razglasitvi epidemije nalezljive bolezni COVID-19 na območju Republike Slovenije (Uradni list RS, št. 146/20) na celotnem območju Republike Slovenije razglašena epidemija nalezljive bolezni COVID-19;
* zaradi epidemije iz prejšnje alineje obstaja povečana potreba po izvajanju zdravstvenih storitev, s katerimi se epidemijo omejuje, ter po večji dostopnosti zdravstvenih storitev, ki se kljub epidemiji izvajajo;
* se zagotavljanje dodatnih zdravstvenih kapacitet v okviru javne zdravstvene mreže lahko priskrbi z izvajanjem zdravstvenih storitev s strani sopogodbenika;
* se ta pogodba sklepa za ureditev določenih vprašanj, pri čimer pa bosta stranki z namenom zagotovitve dela zdravstvenih delavcev, ki so zaposleni pri sopogodbeniku (zdravnikov in/ali doktorjev dentalne medicine, medicinskih sester, zdravstvenih tehnikov (v nadaljevanju: zdravstveni delavci)), sklenili poseben dogovor o začasni prerazporeditvi na delo k javnemu zavodu, v skladu z določbami te pogodbe.

1. **člen**

(1) Pri sopogodbeniku zaposleni zdravstveni delavci na podlagi te pogodbe izvajajo zdravstvene storitve v javnem zavodu, ki so neposredno v zvezi z obvladovanjem epidemije bolezni COVID-19 ter druge zdravstvene storitve, ki jih javni zavod potrebuje z namenom zagotavljanja zadostnih zmogljivosti za pravočasno obravnavo pacientov, obolelih za COVID-19.

(2) Obseg in način izvajanja storitev po tej pogodbi določi javni zavod v soglasju s sopogodbenikom glede na svoje potrebe ter izvajanje storitev razdeli med vse pri javnem zavodu zaposlene zdravstvene delavce in zdravnike oziroma pri sopogodbeniku zaposlene zdravstvene delavce, ki izvajajo storitve po tej pogodbi, ob upoštevanju uravnotežene razdelitve obveznosti. Stranki pogodbe se za vsak teden v naprej dogovorita, v katerem terminu in koliko ur bo sopogodbenik izvajal zdravstvene storitve v javnem zavodu skladno z določbami te pogodbe.

(3) V primeru prisotnosti rizičnih dejavnikov na strani pri sopogodbeniku zaposlenih zdravstvenih delavcev, lahko ta zahteva, da se jim omogoči izvajanje storitev in ukrepov iz prvega odstavka tega člena na način, ki pomeni manjše tveganje za okužbo z boleznijo COVID-19 (npr. prerazporeditev v ambulante za posvet po telefonu).

(4) Med rizične dejavnike iz prejšnjega odstavka sodijo predvsem:

* nosečnost;
* jemanje bioloških ali imunosupresivnih zdravil;
* kemoterapija;
* od inzulina odvisna sladkorna bolezen;
* kronična pljučna bolezen ali maligno obolenje, zaradi katerih je zdravstveni delavec bil na katerikoli vrsti protivnetne imunosupresivne terapije v zadnjem letu ali zaradi katerih ima delavec pogosta recidivna vnetja zaradi okužb (kot so KOPB, bronhiektazije, kronična astma na terapiji, pljučna fibroza, druge sistemske avtoimune bolezni na dihalih, pljučni malignom);
* starost nad 65 let.

(5) V kolikor pri sopogodbeniku zaposleni zdravstveni delavec noče razkriti točnih okoliščin iz prejšnjega odstavka oziroma obstaja dvom o tem, ali so podane, ga javni zavod napoti k pooblaščenemu zdravniku MDPŠ, ki sporoči svoje stališče o umestitvi delavca v rizično skupino.

1. **člen**

Stranki se s posebnim pisnim dogovorom dogovorita o začasni prerazporeditvi konkretnih zdravstvenih delavcev na delo k javnem zavodu v skladu z določbami te pogodbe in v kolikor javni zavod potrebuje njihovo vključitev zaradi povečanega obsega dela zaradi zagotavljanja ukrepov preprečevanja širjenja in omejevanja okužbe COVID-19.

1. **člen**

Pri sopogodbeniku zaposleni zdravstveni delavci se v izvajanje storitev po tej pogodbi vključujejo pod enakimi pogoji za delo kot zdravstveni delavci, zaposleni v javnem zavodu.

**Plačilo za izvajanje storitev po tej pogodbi**

1. **člen**

(1) Sopogodbenik je upravičen do enakega plačila pri njem zaposlenih zdravstvenih delavcev za izvajanje storitev po tej pogodbi kot znaša plačilo zdravstvenih delavcev, ki so zaposleni v javnem zavodu. Enako plačilo pomeni, da sopogodbenik za delo pri njem zaposlenih zdravstvenih delavcev prejme plačilo v višini stroška, ki bi ga imel javni zavod, če bi bili (pri sopogodbeniku zaposleni zdravstveni delavci) zaposleni v javnem zavodu.

(2) Plačilo iz prejšnjega odstavka se v dogovoru z javnim zavodom zviša za vse morebitne dodatne stroške, ki jih ima sopogodbenik z zagotavljanjem naročenih storitev (npr. oddaljen dostop).

(3) V primeru sprejema predpisov, na podlagi katerih je sopogodbenik upravičen do višjega plačila za opravljene storitve po tej pogodbi, se pri določanju plačila iz prvega odstavka tega člena upošteva določbe teh predpisov.

1. **člen**

(1) Sopogodbenik je upravičen do mesečnega plačila za izvedbo storitev po tej pogodbi.

(2) Račun za opravljene storitve sopogodbenik predloži javnemu zavodu do desetega dne v mesecu za pretekli mesec.

**Souporaba prostorov, zaščitnih sredstev, drobnega inventarja in drugih predmetov dela, ki so namenjeni za izvajanje storitev po tej pogodbi**

1. **člen**

(1) Storitve po tej pogodbi izvajajo pri sopogodbeniku zaposleni zdravstveni delavci v prostorih javnega zavoda, razen če se stranki dogovorita drugače (npr. uporaba oddaljenega dostopa in drugih telekomunikacijskih tehnologij).

1. **člen**

(1) Pri sopogodbeniku zaposleni zdravstveni delavci so pri izvajanju storitev po tej pogodbi upravičeni do uporabe ustrezne opreme, prostora za počitek in drugih osnovnih sredstev, potrebnih za izvajanje teh storitev. Pri sopogodbeniku zaposlenim zdravstvenim delavcem se omogoči dostop do relevantnih baz podatkov, ki so potrebne za izvajanje storitev po tej pogodbi, vključno z bazami podatkov, ki vsebujejo podatke o zdravstvenem stanju posameznikov.

(2) Pri sopogodbeniku zaposleni zdravstveni delavci so upravičeni do osebne varovalne opreme, potrebne za delo v stiku z okuženimi z nalezljivo boleznijo.

(3) Ustrezne delovne pogoje, ki so med drugim določeni v prvem in drugem odstavku tega člena, je dolžan zagotoviti javni zavod.

**Odgovornost za škodo, nastalo pri izvajanju storitev po tej pogodbi**

1. **člen**

(1) Za nastanek strokovne napake in vso škodo, ki nastane pri izvajanju storitev po tej pogodbi, prevzema odgovornost javni zavod.

(2) Javni zavod odgovarja tudi za škodo, kar vključuje predvsem škodo zaradi okužbe z nalezljivo boleznijo, ki zaradi opravljanja storitev po tej pogodbi nastane sopogodbenikovim delavcem.

(3) Za škodo iz drugega odstavka tega člena odgovarja javni zavod pod enakimi pogoji in na enak način, kot odgovarja za škodo, ki nastane zdravstvenim delavcem, zaposlenim pri njem.

1. **člen**

(1) Javni zavod se zaveže razširiti svoje zavarovanje odgovornosti na način, da je z njim zavarovana tudi odškodninska odgovornost sopogodbenika za škodo, ki nastane pri izvajanju storitev po tej pogodbi.

(2) Javni zavod se zaveže razširiti zavarovanje iz prejšnjega odstavka na tak način, da so iz njega izključeni morebitni regresni zahtevki zavarovalnice nasproti sopogodbeniku.

**Druga vprašanja**

1. **člen**

(1) Pogodbeni stranki se zavezujeta, da bosta pri izvajanju določil te pogodbe v celoti spoštovali določila Zakona o varstvu osebnih podatkov (Uradni list RS, št. 94/07 – uradno prečiščeno besedilo) in določila Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov, ne glede na to ali se bosta z osebnimi podatki seznanili pri neposrednem opravljanju storitev na lokaciji javnega zavoda ali sopogodbenika ali pri nadzoru izvajanja določil te pogodbe ali na kakršenkoli drug način.

(2) Sopogodbenik obdelavo osebnih podatkov izvaja za izpolnjevanje predmeta te pogodbe in jih ne sme izvajati za noben drug namen. Javni zavod sopogodbeniku zagotavlja ustrezne tehnične in organizacijske ukrepe, s katerimi se varujejo osebni podatki, sopogodbenik pa ravna z osebnimi podatki skrbno ter preprečuje njihovo slučajno, namerno ali drugače nezakonito uničenje, spremembo, izgubo, nepooblaščeno razkritje, dostop ali drugo nepooblaščeno obdelavo.

1. **člen**

(1) V primeru, da je pri sklenitvi ali pri izvajanju te pogodbe kdo v imenu ali na račun sopogodbenika, predstavniku, zastopniku ali posredniku javnega zavoda, njegovemu javnemu uslužbencu ali funkcionarju, obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je javnemu zavodu povzročena škoda ali je omogočena pridobitev nedovoljene koristi predstavniku, zastopniku ali posredniku javnega zavoda, njegovemu javnemu uslužbencu ali funkcionarju, sopogodbeniku ali njegovemu predstavniku, zastopniku, posredniku, je ta pogodba nična.

(2) Javni zavod ali na podlagi svojih ugotovitev o domnevnem obstoju dejanskega stanja iz prvega odstavka tega člena, ali na podlagi obvestila Komisije za preprečevanje korupcije ali drugih organov, glede njegovega domnevnega nastanka, prične z ugotavljanjem pogojev ničnosti te pogodbe oziroma z drugimi ukrepi v skladu s predpisi Republike Slovenije.

1. **člen**

(1) Stranki se dogovorita, da v času trajanja te pogodbe ne bosta zavestno in načrtno onemogočali izvajanja posameznih določil te pogodbe.

(2) Stranki bosta spore reševali sporazumno in v obojestranskem interesu.

(3) V primeru, da pogodbeni stranki spora ne rešita sporazumno, je za reševanje sporov iz te pogodbe pristojno stvarno pristojno sodišče po sedežu javnega zavoda.

1. **člen**

(1) Ta pogodba je sklenjena za nedoločen čas. Vsaka stranka pogodbe jo lahko kadarkoli pisno odpove z enotedenskim odpovednim rokom.

(2) V času veljavnosti te pogodbe se ne glede na morebitna druga veljavna pogodbena razmerja med strankama uporabljajo določbe te pogodbe za vse opravljene storitve, ki najbolj ustrezajo namenu in vsebini te pogodbe.

(3) Ne glede na prejšnji odstavek se v času veljavnosti te pogodbe za plačilo vseh storitev, ki jih opravi sopogodbenik za javni zavod, uporabi določila te pogodbe.

1. **člen**

(1) Sopogodbenik lahko od pogodbe enostransko in brez odpovednega roka odstopi v primeru hujših kršitev pogodbe s strani javnega zavoda.

(2) Za hujše kršitve te pogodbe iz prejšnjega odstavka se šteje predvsem:

* če javni zavod odredi delo v nasprotju s sprejetimi predpisi za obvladovanje bolezni COVID-19;
* če javni zavod odredi delo, ki ni namenjeno zagotavljanju zadostnih zmogljivosti za pravočasno obravnavo pacientov, obolelih za COVID-19;
* če javni zavod ne zagotovi ustrezne varovalne opreme oziroma drugih ustreznih delovnih pogojev iz 10. člena te pogodbe;
* če javni zavod krši določbo o uravnoteženi razdelitvi obveznosti iz drugega odstavka 3. člena te pogodbe.

1. **člen**

Ta pogodba je napisana *v* \_\_(štirih/dveh)\_\_ enakih izvodih, od katerih prejme vsaka pogodbena stranka po \_\_(dva/enega)\_\_ izvod(a).

1. **člen**

Pogodba je sklenjena, ko jo podpišeta obe pogodbeni stranki, uporablja pa se za vse storitve sopogodbenika, ki ustrezajo njenemu namenu in vsebini, četudi so bile opravljene že pred njeno sklenitvijo.

\_\_(kraj sklenitve)\_\_\_, \_\_\_\_(datum sklenitve)\_\_

|  |  |
| --- | --- |
| Sopogodbenik:  \_\_\_\_\_\_\_\_\_  \_\_\_\_\_\_\_\_\_ | Javni zavod:  \_\_\_\_\_\_\_\_\_\_  \_\_\_\_\_\_\_\_\_\_ |